
Generelle oplysninger 


Forretningsbetingelserne gælder for Udkørsel, Af- 
hentning og EKSTRA-afhentning (samlet benævnt 
”Transporter”) fra den 1. januar 2022 og senere. 
Det er en forudsætning af der er indgået en Kunde- 
aftale med PostNord herom. 


Der foretages alene Transporter på hverdage. 


Ved hverdage forstås i det følgende mandag til fre- 
dag, ekskl. helligdage og undtagen den 5. juni 
(Grundlovsdag), den 24. december, og mellemdage 
godkendt af Trafik-, Bygge- og Boligstyrelsen, med- 
mindre andet udtrykkeligt er angivet. Mellemdage 
er enkelte-hverdage, der falder mellem søn- og hel- 
ligdage samt officielle fridage. 


Der foretages ikke indsamling/omdeling af forsen- 
delser den 31. december 2022. 


1.0 Udkørsel 
1.1 Definition af udkørsel 


PostNord foretager udkørsel af Kundens Quickbreve, 
Breve, Magasiner, Tracked Letter DK, Pakker, Re- 
kommanderede Breve, breve med Afleveringsattest 
og Værdiforsendelser efter aftale. Forsendelserne 
leveres til den adresse og inden for det tidsrum, der 
fremgår af Kundeaftalen. PostNord kan ændre tids- 
rummet med 4 ugers skriftligt varsel. Forsendel- 
serne leveres i henhold til de respektive forretnings- 
betingelser for den pågældende forsendelsestype. 


1.2 Betingelser 


Udkørsel sker mellem kl. 8:00 og 10:00 inden for et 
nærmere defineret tidsrum, som fremgår af Kunde- 
aftalen. Tidsrummet fastsættes af PostNord og er 
som udgangspunkt på 60 minutter. 


Udkørsel uden for dette tidsrum afregnes som en 
Særlig transport. 


Kunden er forpligtet til at sørge for, at PostNord in- 
den for det anførte tidsrum kan udlevere forsendel- 
serne på den anførte adresse, herunder at der er 
medarbejdere til stede, som kan modtage forsen- 
delserne, eller kan få adgang til at aflevere forsen- 
delserne på det af Kunden anviste sted. 


Hvis PostNord på grund af Kundens forhold ikke kan 
aflevere forsendelserne senest 15 minutter efter det 
i Kundeaftalen fastsatte sluttidspunkt for udkørsel, 
er PostNord berettiget til at kræve betaling for ven- 
tetid og eventuelle ekstraudkørsler forårsaget af, at 
forsendelserne ikke kan afleveres i det fastsatte 
tidsrum. 


For ventetid betales timeprisen efter PostNords til 
enhver tid gældende listepris for EKSTRA-afhent- 
ning. Der betales for mindst en halv time og herefter 
for hvert påbegyndt tidsinterval på 5 minutter. 


Forsendelserne anses for overgivet til Kunden, når 
de fysisk er overgivet til Kunden, Kundens medar- 
bejdere eller afleveret på et af Kunden anvist sted 
(f.eks. i en af Kunden til formålet opsat boks). 

1.3 Særlig transport (udkørsel) 
Ved ”Særlig transport (udkørsel)” forstås: 


1.3.1. Udkørsel, der foregår uden for tidsrummet 
kl. 8.00 - 10.00 eller 


1.3.2 Udkørsel til ikke-brofaste øer. 
2.0 Afhentning 
2.1 Definition af afhentning 


PostNord foretager afhentning af de i Kundeaftalen 
anførte forsendelser. Forsendelserne afhentes på 
den adresse og inden for det tidsrum, der fremgår 
af Kundeaftalen. Der er to varianter af afhentning: 
”Afhentning om eftermiddagen” og ”Dagsafhent- 
ning”. 


Afhentning om eftermiddagen foregår som oftest 
mellem kl. 14:00 og 18:00 mandag til fredag inden 
for et nærmere defineret tidsrum, som fremgår af 
Kundeaftalen. Tidsrummet fastsættes som ud- 
gangspunkt af PostNord, men i visse tilfælde, er der 
mulighed for mod merbetaling at aftale et andet 
tidsrum end det fastsatte. PostNord kan ændre tids- 
rummet med 4 ugers skriftligt varsel. 


Dagsafhentning foregår i tidsrummet kl. 8:00- 
16:00 mandag til fredag. 


2.2 Betingelser 


Ved Afhentning om eftermiddagen er Kunden for- 
pligtet til at sørge for, at PostNord inden for det an- 
førte tidsrum kan afhente de aftalte forsendelser på 
den anførte adresse, herunder at PostNord er i be- 
siddelse af eventuelle nødvendige nøgler og ad- 
gangskort. Afhentning sker tættest muligt på adres- 
sens hovedindgang, evt. i en reception, idet Post- 
Nord ikke går længere ind på adressen for at fore- 
tage Afhentning. Kunden er ligeledes forpligtet til at 
sørge for, at der er medarbejdere til stede, som kan 
yde den nødvendige bistand i forbindelse med af- 
hentningen, herunder også bistand i form af teknisk 
materiel - herunder pålæsning af pakker over 20 
kg, der ikke er i postcontainere. 


Hvis forsendelserne ikke er klar til afhentning senest 
15 minutter efter det i transportbilaget aftalte start- 
tidspunkt for afhentning, er PostNord berettiget til 
at kræve betaling for ventetid og eventuelle ekstra- 
afhentninger forårsaget af, at forsendelserne ikke er 
klar til afhentning på det aftalte tidspunkt. 


For ventetid og ekstra-afhentning betales timepri- 
sen efter PostNords til enhver tid gældende listepris 
for EKSTRA-afhentning. Der betales for mindst en 
halv time og herefter for hvert påbegyndt tidsinter- 
val på 5 minutter. 


Ved Dagsafhentning gælder samme vilkår, dog med- 
tages kun de forsendelser der er klargjort på det 
tidspunkt, de afhentes. Der ventes ikke på klargø- 
ring af yderligere forsendelser. PostNord forbeholder 
sig retten til ikke at medtage samtlige forsendelser, 
såfremt det ikke er praktisk muligt, og såfremt 
mængderne eller volumen overskrider det i Kunde- 
aftalen fastsatte. 


Quickbreve, Breve og Tracked Letter DK skal være 
adskilt. 


Rekommanderede breve samt breve med Afleve- 
ringsattest kan afleveres i forbindelse med afhent- 
ningen under forudsætning af, at Kunden har påført 
label på forsendelserne. Ønsker Kunden kvittering 
for indleveringen af forsendelserne, skal de være 
ledsaget af kvitteringsblanket eller opført på en spe- 
cialkvitteringsliste. 


Pakker skal opdeles efter PostNords anvisninger, 
som fremgår på www.postnord.dk. En forsendelse 
anses for overgivet til PostNord, når den på afhent- 
ningsadressen fysisk er blevet overgivet til Post- 
Nord. 


2.3 Særlig transport (afhentning) 
Ved ”Særlig transport (afhentning)” forstås: 


2.3.1 Afhentning uden for tidsrummet kl. 14.00 
- 18.00, som ikke er dagsafhentning, 


2.3.2 Afhentning på ikke-brofaste øer eller 


2.3.3 Afhentning, hvor Kundens forsendelses- 
mængde udgør mere end 4 Transporten- 
heder. 


3.0 Afhentning i boks 
3.1 Definition af afhentning i boks 


Kunden kan indgå aftale om "Afhentning i Boks” og 
få sine forsendelser afhentet fra en Boks udlånt af 
PostNord. 


Betingelserne for Afhentning, jf. punkt 2, finder med 
nedenstående ændringer tilsvarende anvendelse for 
Afhentning i Boks. 


3.2 Tidsrum for afhentning i boks 


Afhentning i Boks sker i udvidet tidsrum på mini- 
mum 2 timer på det i Kundeaftalen fastsatte tids- 
rum. 


3.3 Udlevering og placering af boks 


Boksen udlånes vederlagsfrit af PostNord og skal 
straks tilbageleveres til PostNord i tilfælde af, at af- 
tale om Afhentning i Boks ophører. 


Boksen skal placeres på et udendørs let tilgængeligt 
sted, som aftales nærmere ved indgåelse af Kunde- 
aftalen. Såfremt Boksen ikke er let tilgængelig for 
PostNord, vil forsendelser ikke blive afhentet. 


3.4 Benyttelse 


Det er Kundens ansvar, at Boksen holdes aflåst med 
hængelås eller lignende sikkerhedsforanstaltning. 


Kun Kunden og PostNord må have adgang til Bok- 
sen. 


Den udlånte Boks må alene anvendes til afhentning 
af forsendelser med PostNord. 


Værdiforsendelser må ikke lægges til afhentning i 
Boks, men skal indleveres på et af de posthuse, der 
tager imod Værdiforsendelser. PostNords Kundeser- 
vice kan oplyse, på hvilke posthuse indlevering kan 
ske. Oplysninger herom findes også på www.post- 
nord.dk. 

Rekommanderede breve og brev med Afleverings- 
attest kan lægges til afhentning i Boks under forud- 
sætning af, at Kunden har påført label på forsendel- 
serne. Ønsker Kunden kvittering for indleveringen af 
brevene, skal brevene være ledsaget af kvitterings- 
blanket eller opført på en specialkvitteringsliste. 


Er ovenstående krav ikke overholdt, vil forsendelser 
blive behandlet som Breve. 


En forsendelse anses for overgivet til PostNord, når 
den er blevet afhentet fra Boksen af PostNord. 


Punkt 2.2, 3. pkt., om krav om tilstedeværelse af 
medarbejdere finder ikke anvendelse. 


På grund af Boksens udendørs placering skal Kun- 
den være opmærksom på, om forsendelserne kan 
påvirkes af vind- og vejrforhold og foretage sig det 
fornødne til sikring af forsendelserne. PostNord på- 
tager sig intet ansvar herfor. 


4.0 Afhentning af trailer eller anhænger 


Hvis det i Kundeaftalen er anført, at afhentning af 
forsendelser sker ved henstilling og afhentning af 
trailer eller anhænger, gælder der endvidere føl- 
gende for afhentningen: 


PostNord henstiller en tom trailer eller anhænger på 
den i Kundeaftalen anførte afhentningsadresse og 
afhenter samtidig en fyldt trailer eller anhænger 
med forsendelser, der ifølge Kundeaftalen skal af- 
hentes. Henstilling og afhentning sker i overens- 
stemmelse med det i Kundeaftalen anførte. 


Det er Kundens opgave at læsse og pakke traileren 
eller anhængeren med postcontainere, bakkevogne, 
TU-Bure, løse gule bakker eller paller indeholdende 
forsendelser, der skal afhentes. Kunden er forpligtet 
til at holde PostNord skadesløs for ethvert tab, som 
PostNord eller tredjemand måtte lide som følge af 
den måde, hvorpå Kunden har læsset eller pakket 
traileren eller anhængeren. 


Forsendelserne anses først for overgivet til PostNord 
fra det tidspunkt, hvor PostNord, eller en tredje- 
mand, som udfører afhentningen på vegne af Post- 
Nord, påbegynder transporten af traileren eller an- 
hængeren. Kunden skal holde traileren eller anhæn- 
geren aflåst og sørge for, at traileren eller anhæn- 
geren i forbindelse med afhentningen overfor chauf- 
føren låses op og åbnes og låses igen. 


5.0 EKSTRA-afhentning 
5.1 Definition af EKSTRA-afhentning 


Ved EKSTRA-afhentning forstås en afhentning, der 
kan bestilles af såvel kunder med indgået Kundeaf- 
tale, som kunder, der ikke har indgået en Kundeaf- 
tale. Aftaleforholdet vedrørende EKSTRA-afhentning 
er således underlagt nærværende forretningsbetin- 
gelser og dansk ret i øvrigt. 

Kunder med Kundeaftale om Afhentning kan bestille 
EKSTRA-afhentning via www.postnord.dk/trans- 
portbestilling. 


Webbestilling skal modtages hos PostNord senest kl. 
16:00 hverdagen før den pågældende EKSTRA-af- 
hentning. 


Kunder uden Kundeaftale om Afhentning skal indgå 
en kreditaftale med PostNord. Herefter kan bestil- 
linger om EKSTRA-afhentning foretages telefonisk. 


PostNord forbeholder sig ret til ikke at udføre en be- 
stilling af EKSTRA-afhentning. 


6.0 Betaling 
Udkørsel betales som et månedligt abonnement. 


Afhentning betales enten som et månedligt abonne- 
ment eller som en del af pakkeprisen. Dette vil 
fremgå af Kundeaftalen. 

7.0 Farligt gods 


PostNord befordrer kun farligt gods, når det er vars- 
let, at afhentningen omfatter farligt gods, enten ved 
at det fremgår af Kundeaftalen, eller ved at det er 
anmeldt til det telefonnummer, der er anført i Kun- 
deaftalen. 


Farligt gods medtages ikke ved Dagsafhentning. 


Der henvises i øvrigt til PostNords forretningsbetin- 
gelser for farligt gods (ADR). 


8.0 Emballage 


Medmindre andet er aftalt, pakker Kunden selv for- 
sendelserne i postcontainere, på bakkevogne, i TU- 
Bure, i løse gule bakker eller på paller. Forsendel- 
serne skal være opdelt efter PostNords anvisninger. 


Paller til Norge skal opfylde de internationale betin- 
gelser for behandling af uforarbejdet træ til frem- 
stilling af emballage. 


Den enkelte palle skal være forsvarligt folieret med 
krympeplast (wrappet) eller lignende, medmindre 
andet er aftalt. 


Det er Kundens ansvar, at postcontainere, bakke- 
vogne, TU-Bure, løse gule bakker eller paller er for- 
svarligt pakket, herunder at indholdet er forsvarligt 
fastsurret eller fastgjort, og at indholdet - hvis det 
er nødvendigt - har en tilstrækkelig emballage, så- 
ledes at det sikres, at forsendelserne er tilstrække- 
ligt beskyttet ved sædvanlig fragthåndtering, og det 
endvidere forhindres, at forsendelserne eller deres 
indhold volder skade på andre forsendelser, Post- 
Nord eller tredjemand. 


PostNord er ikke forpligtet til at kontrollere embal- 
lagen, eller hvorledes postcontainere, bakkevogne, 
TU-Bure, løse gule bakker eller paller er pakket. Så- 
fremt PostNord ved afhentningen konstaterer, at 
forsendelserne ikke er emballeret eller pakket for- 
svarligt, er PostNord berettiget til at afvise at af- 
hente forsendelserne. 


PostNord udlåner gratis materiel (postcontainere, 
bakkevogne, TU-Bure, løse gule bakker eller paller) 
til Kunden. Materiellet leveres til Kunden på den i 
Kundeaftalen anførte afhentningsadresse, samtidig 
med afhentningen. Det udlånte materiel må alene 
anvendes til transport af forsendelser med PostNord 
og skal straks afleveres til PostNord i tilfælde af, at 
aftalen om Afhentning ophører. Såfremt der mellem 
PostNord og Kunden er indgået aftale om, at der fø- 
res et palleregnskab, skal Kunden straks ved ophør 
af aftalen om Afhentning udligne en eventuel palle- 
gæld til PostNord hhv. PostNord udligne en eventuel 
pallegæld til Kunden. 


Ved afhentningen udleverer PostNord som udgangs- 
punkt materiel svarende til det afhentede materiel, 
dog under hensyntagen til den af Kunden varslede 
afhentningsmængde den efterfølgende afhentnings- 
dag. 


9.0 Levering af ekstra materiel 


PostNord udlåner og leverer alene ekstra materiel 
(postcontainere, bakkevogne, TU-Bure, løse gule 
bakker eller paller), såfremt bestillingen er modta- 
get hos PostNord senest kl. 16.00 hverdagen før den 
ønskede levering af materiel. Materiellet leveres til 
Kunden på den i Kundeaftalen anførte afhentnings- 
adresse. 


Levering af ekstra materiel i henhold til dette punkt 
forudsætter, at der på forhånd er indgået en Kunde- 
aftale om afhentning. Er der ikke indgået aftale om 
afhentning, betales der for leveringen af materiellet. 


10.0 Behandling af personoplysninger 


PostNord er dataansvarlig i forbindelse med leverin- 
gen af tjenesterne, fordi PostNord afgør, til hvilke 
formål og med hvilke hjælpemidler, der foretages 
behandling af … personoplysninger. PostNord 


postnord 


behandler personoplysninger for at kunne levere 
tjenesterne, for at kunne indsamle anonymiseret 
statistik, for at kunne udvikle og teste PostNords IT- 
systemer og for at kunne tilbyde yderligere tjene- 
ster, der er naturligt forbundet med leveringen i 
henhold til Kundeaftalen. Kunden forpligter sig til at 
informere sine kunder om PostNords behandling af 
personoplysninger. Yderligere oplysninger findes på 
https://www.postnord.dk/personlige-oplysninger. 


11.0 Erstatning 


Ved Udkørsel, jf. pkt. 1, er PostNord ansvarlig for de 
udkørte forsendelser, indtil de er overgivet til Kun- 
den. 


Ved Afhentning, jf. pkt. 2-4, og EKSTRA-afhentning, 
jf. pkt. 5, er PostNord ansvarlig for de afhentede for- 
sendelser fra det tidspunkt, de anses for overgivet 
til PostNord. PostNords ansvar for bortkomst af pak- 
ker indtræder dog først fra det tidspunkt, hvor pak- 
ken indscannes hos PostNord, uanset om pakken 
først indscannes ved ankomst på PostNords termi- 
nal. 


Ved både Udkørsel, Afhentning og EKSTRA-afhent- 
ning er PostNord alene ansvarlig efter de bestem- 
melser om erstatningsansvar, der gælder for befor- 
dring af den pågældende type forsendelse i henhold 
til PostNords forretningsbetingelser. 


Aftalen om Udkørsel, Afhentning eller EKSTRA-af- 
hentning har således i relation til PostNords erstat- 
ningsansvar alene den betydning, at forsendelserne 
anses for overgivet til Kunden eller overgivet til 
PostNord på de i punkt 1.2, 2.2, 3.4 og 4 nævnte 
tidspunkter. 


Dog gælder, at hvis Afhentning eller Udkørsel på 
grund af PostNords forhold forsinkes mere end 15 
minutter i forhold til afslutningen af det i transport- 
bilaget anførte tidsrum, yder PostNord efter anmod- 
ning en godtgørelse på kr. 200 til Kunden (der er 
ikke moms på denne godtgørelse). PostNord er ikke 
ansvarlig for forsinkelse i force majeure situationer, 
som nærmere beskrevet i Kundeaftalen eller i Ge- 
nerelle Betingelser for Kundeaftale. 


Ved bortkomst af en udleveret nøgle erstatter Post- 
Nord de direkte omkostninger til fremstilling af en 
ny nøgle. Erstatning af indirekte udgifter til fx ud- 
skiftning eller omlægning af låse, koder eller lig- 
nende sker kun såfremt PostNord i det konkrete til- 
fælde skønner det nødvendigt. 


I perioden fra den 15. til den 31. december, hvor 
forsinkelse med Udkørsel og Afhentning i forhold til 
det i Kundeaftalen anførte tidsrum må forventes, 
ydes der ikke godtgørelse for forsinkelse. 


Krav på godtgørelse i anledning af forsinkelse af Ud- 
kørsel eller Afhentning skal skriftligt gøres gæl- 
dende af Kunden senest 21 dage efter, at den på- 
gældende Afhentning eller Udkørsel er foretaget. 
Krav mod PostNord fortabes, såfremt kravet ikke er 
rejst inden for den angivne frist. 


12.0 Kundehenvendelser 


Alle kundehenvendelser, herunder klager, be- 
handles af PostNord, Kundelinjen. 

